Diari Oficial de la Generalitat Valenciana


Sumari del DOGV 4104, del 10-10-2001 (2001/9585)

RESOLUCIÓ de 26 de juliol de 2001, del conseller d'Obres Públiques, Urbanisme i Transports, per la qual s'aprova definitivament la modificació de la xarxa primària depuradora del Pla General de Gandia.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4104

Data del DOGV
:   10-10-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/9585


Data del document
:   26-07-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Gandia
    * pla d'urbanisme

RESOLUCIÓ de 26 de juliol de 2001, del conseller d'Obres Públiques, Urbanisme i Transports, per la qual s'aprova definitivament la modificació de la xarxa primària depuradora del Pla General de Gandia. [2001/F9585]
  
Vist l'expedient relatiu a la modificació «Xarxa primària depuradora», del Pla General de Gandia (València), i de conformitat amb els següents,
  
Antecedents de fet
  
Primer
  
El projecte es va sotmetre a informació pública mitjançant acord del Ple de l'ajuntament en sessió del dia 4 de desembre de 2000. Després del pertinent període d'exposició pública, en el qual no s'hi van presentar al·legacions, es va aprovar provisionalment pel mateix òrgan en data 5 d'abril de 2001. L'expedient té entrada en el registre de la Comissió Territorial d'Urbanisme de València en data 2 de maig de 2001.
  
Segon
  
El projecte consta de memòria i plans d'informació i d'ordenació.
  
Tercer
  
En sessió celebrada el dia 28 de juny de 2001, la Comissió Territorial d'Urbanisme de València va acordar informar favorablement la modificació «Xarxa primària depuradora» del Pla General de Gandia, i elevar proposta al conseller d'Obres Públiques, Urbanisme i Transports d'aprovació definitiva d'aquesta.
  
Quart
  
El municipi de Gandia té el pla general homologat a la Llei Reguladora de l'Activitat Urbanística, aprovat definitivament pel conseller d'Obres Públiques, Urbanisme i Transports en data 11 de març de 1999.
  
Cinqué
  
Amb data 21 de gener de 1996, el conseller d'Obres Públiques, Urbanisme i Transports aprova definitivament la modificació número 17 del Pla General d'Ordenació Urbana, l'objecte de la qual era preveure els terrenys necessaris per a la ubicació de l'estació depuradora.
  
Fonaments de dret
  
Primer
  
La tramitació ha sigut correcta, de conformitat amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segon
  
La documentació està completa, a l'efecte del compliment del que preceptua l'article 27 de la LRAU.
  
Tercer
  
L'objecte de la modificació és qualificar com a xarxa primària d'equipaments comunitaris els terrenys ocupats per l'estació depuradora, que en el planejament vigent estan qualificats com a xarxa primària d'espais lliures, parcs públics i esportius.
  
La modificació es justifica en la necessitat de permetre l'edificació de construccions destinades a albergar construccions pròpies del sistema d'evacuació i depuració d'aigües residuals.
  
Quart
  
Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
El Pla General de Gandia estableix un estàndard de xarxa primària de parc públic molt superior al mínim establit en l'article 17 de la Llei Reguladora de l'Activitat Urbanística, per la qual cosa la pèrdua que aquesta modificació suposa no incideix en la naturalesa de la reserva de parc públics, més encara es produeix una permuta entre usos dotacionals públics.
  
Cinqué
  
El conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva dels plans generals ?i de les seues modificacions- de municipis de més de 50.000 habitants, de conformitat amb el que estableix l'article 39, per remissió de l'article 55.1, de la Llei Reguladora de l'Activitat Urbanística, en relació amb l'article 6.D) del Reglament dels Òrgans Urbanístics de la Generalitat Valenciana.
  
Vistos els preceptes legals citats i la resta de general i pertinent aplicació, resolc:
  
Aprovar definitivament la modificació «Xarxa primària depuradora» del Pla General de Gandia.
  
La present resolució entrarà en vigor el mateix dia de la seua publicació en el Diari Oficial de la Generalitat Valenciana.
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que preveuen els articles 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això sense perjudici que es puga exercitar qualsevol altre recurs que s'estime oportú.
  
València, 26 de juliol de 2001.- El conseller d'Obres Públiques, Urbanisme i Transports: José Ramón García Antón.